Rahajeng wengi semeton sami nggih,
Dumugi pade tetep kenak sareng sami niki lan sejebag gumi Baline
Buyar alias samrag onyangan rencana ane sube tersusun rapi san uling minggu lalu, sebenarne sih kedadue ne tetep penting, tapi ane madan dadakan memang biasane bedik ngae rencana ne kocar kacir. Tapi sing ken ken, kedaue gelahang irage ajak onyang. Sante gen, kenyemin gen pang pade rahayu.
Saniscare 01 Mei 2021, ngelah akal akalan pang melali sik penyamanan irage ulin kurenan, nak kone ade acara bedik di jumah matwa ne. Semangat san asane pang maan kemu tek nulungin ngujang pehen. Pang tetep ngenah irage dadi mantu maan nengok kemu kejep. Alih alih Saniscare kemu, trus nginep ditu, Redite mare mulih balik. Sube matang san rencanane puk, wakiakiakiaki…
Sabtu pagi ade acara bedik sik tongose megae, kal nyiapang barang mekirim ke Terimbang. Ampure semeton, Terimbang nike nah tongos ane ade di Nusa Tenggara Timur. Tepatne di Sumba. Kone ditu pantaine luung san, maan timpale ngajakin kemu melali, tapi sing maan waktu gen nganti jani puk. Ane jejehin sebenarne bin pidan ye kal maan melali ke Terimbang. Yen tingalin uling photo ane edengine jak timpale, nak luung masi ditu pantaine. Lokasine nu alami, alas nu masi alas alami, timpale ngelah tongos ditu ajak ngae penginapan kecil kecilan awalne untuk tamu lokal kone. Irage asane semangat sajan kal kemu. Mudah mudahan maan kemu. Balik buin ke masalah utama, sabtu megae nganti jam solas tengaine, saget mare inget ponakane nak ngelah rencana kal Ujian di UNUD Universitas Udayana ane di Jalan Sudirman Denpasar, pertama kemu iye kone kal ngecek lokasi pang tawange tongosne. Dimaklumi semeton nggih ponakane nak mare kal tamat SMA di kampung, dadine kal atehen ajak nanangne. Ugan maan mulih nak sube orin apang nengil di Badung gen. Pang paek tongosne ke Jl Sudirman Denpasar UNUD. Ponakane sih ok ok gen, nanang ne masi ok ok gen, saget masalahne besik deen, nak kal meaturan malu jumah sekonden ujian ditu.
Nah pas suud ngecek lokasi ponakane nelpon uling UNUD. “pak de… anik sube suud ngecek lokasi ne ajak nanange, ateh jep anik meli baju pak de.. Dije luung ne meli baju…?” keto ie ponakane nelpon. Pas ugan ento kondisi di tongos megae masi sube dadi kalin. Kal orin ponakane nuju tongos ane jani terkenal ajak ade beberapa outlet. Pengeng masi bane mikirin kije dik ajak, pang aluh alih, tapi pang koleksi ne agak lengkap masi. Terpikir ane terkenal ento care janine madan BANDUNG Collection, ade beberapa outlet ye di daerah Denpasar ajak Badung. Kal alihin di google maps ne. Lumayan ade sekitar 4 outlet ane langsung ngenah di google maps. Kal alih ane bek responden ne. Diapin je irage nawang ane cen kal ketuju. BANDUNG Collection ane di Dalung. Kene kenehe, deng luunge paek uling jumah, masi beline jak ponakane nyidang singgah ajak enggal masi mulih kampung.
Cek kali cek, neked irage di BANDUNG Collection, langsung mecelep ngecek ape je ane kenehange ajak ponakane. “Pak De… anik mekeneh meli celane panjang misi kantong bek, alias celana cargo, celane pendek anggo jumah alias celana santai, ajak sepatu casual nah…”. Keto betne… irage sing je nawang ditu ade ape sing, kal ajak melinder ye ditu, ternyata cek kali cek celana cargo sing ade ditu di BANDUNG Collection, mungkin konden lengkap stock ne. Kal orinin ngalihin celana pendek ane kal anggone jumah, melinder masi sing maan, ane paling siduri ngalihin sepatu. Nawang sing..? sing masi maan puk. Nota bene ponakane nak agak gede bodi ne.. patuh care irage ajak nanangne. Ukuran extra alias Large wakiakiakiki. Jelek san sebengne ponakane. Kal enggalin jemak limane trus orin nanangne singgah mulih. Kal ajak metaki taki ngalihin celana panjang pendek ajak sepatu di Denpasar, ane stock ne agak lengkap.
Ade due tongos ane kone lengkap stock ane keto. Matahari ajak Ramayana Denpasar. Kal ajakin ponakane makan malu. Wue hehehehhe… Be Guling Sari Kembar di Marlboro nikmat san. Kenyem kenyem ye ponakane suud nyikat be gulinge. Kal ilut gas Vario tecno ne nuju Ramayane Denpasar. Asane nak sube lengkap ditu, yen misal sing ade ditu, jeg pasti kal ke Matahari ane ojog. Disisi Ramayana ne agak sepi wireh gumine jani agak uyeng uyengan. Tapi pas masuk ke tengah, memihhh… jeg bek sajan anake ditu. Ade milihin baju, celane, baju ane lenan masi. Lantai bawah asane bek baju baju nak eluh. Kal menek ke lantai dua ngalih baju. Pas sajan baju nak muani mekalukan ditu. Ponakane langsung ledap ngalih ngalihin celana cargo, celana pendek anggon jumah. Sing perlu waktu mekelo maan celana cargo. Tapi mare sik sik, ukurane ane paling gedene cuma 38. “nik.. cobak malu moh, asane sube gede ukurane ento..?” ponakane mesaut “nah pak de.. jani kal ke fitting room alias tongong ngetes celane kal salukine. Lumayan mekelo iye di tengah nyobak celanane. “nik.. adi mekelo.. engken.. pas sing…” kal iseng intip bedik engken ye kondisine ditengah. Mare nengok bedik sube tingalin jelek sebengne ponakane. “Pak de… yen paksa in nyidang je mecelep tapi sing pas puk.. agak kelet meduur ne pas di bangkiange.” iseng seledet di bagian bangkiang ne.. jeg sajan agak kelet san ditu. “Nah nik.. mai pesu, ajak alih ane ukuran gedenan. Ngicik irage jak due ngalihin pramuniaga ane ngemang ukuran ento. “ampure bu.. niki ukurange agak cenikan, wenten minab ane gedenan, misal ukurang 40 utawi ukuran 42 bu…?” Telah bongkare stock ne ajak mok ane medagang ento. jeg sing ade ane ukuran gede, buin jelek sebeng ponakane wireh sing maan men ane kenehne. “pak nyak merek len, tapi tetep celana cargo..?” keto ye mok ento nanjen. Irage mejalan ke merek len. cek kali cek ade ukuran 40, tapi ponakane sing demen ajak style ne… Wakaikaiakiakaiaki.. ade gen masalahne sing cocok ponakane. Tapi sing ken ken, ne penting iye demen. Melinder telah tongose ento kal tingalih, sing ade buin celana cargo ane luung.
Akhirne ngalih celana pendek. Sing perlu waktu mekelo, maan dadue warna putih ajak abu abu. Kenyem ne sube liang, diapin je maan cuma celana pendek, tapi tetep kualitasne luung. Mayah celana di kasir, irage langsung menek ke lantai ane ade sepatu. Memang luung nasih ponakane pas nyobak sepatu, demen san ye ajak merek ento, cek ukuran gede.. pas ade ukuran 45.. Mantap, pas sajan di batis ne. Kedek ne sube uling tuni nengok, liang pesan ponakane maan to, diapin je celana cargo sing maan. Ortane samah girang ye. sekitar jam 3 sore, kal ilut buin gas vario tecno ne mulih. Sambilang irage megending jak due
Sederhana memang yen irage kal mekeneh liang, ngeliangang ponakan masi maan, luangkan waktu bedik gen pang pade girang ajak onyang. Irage dadi ngae rencana, tapi kadang nak bise berubah di tengah jalan. Sing ken ken.. Sing perlu sebet karena rencana ne batal besik. Tapi maan mesliahan lan ngorte ajak nyame
Love you Anik, Love you pak yan.. YOU THE BEST pokok ne…
Anik.. Nyen yen sube ngelah SIM, mai gen langsung nah, nginep dini.. Wkaiakiakiki
Rahayu
Lutung Puruh
ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn sun_Latn zsm_Latn ind_Latn jav_Latn sun_Latn